stanford-oval/wikipedia huggingface dataset:
דטוליט
תכונות

נוסחת המבנה הכימי של דטוליט היא (CaBSiO4(OH. קבוצת הגדוליניט, אליה משתייך הדטוליט, היא קבוצה של מינרלים המאופיינים במבנה המשלב יריעות הבנויות מארבעונים של סיליקה (Sio4) ושל בוראט (B(O,OH)4), כשבין היריעות מחברים קטיונים מתכתיים. הקטיון במקרה של הדטוליט הוא סידן. בוטריוליט הוא סוג של דטוליט שגבישיו בצורת אשכול ענבים (באנגלית botryoidal, ומכאן מקור השם).
הדטוליט מתגבש במערכת המונוקלינית, חבורת סימטריות נקודתית "מונוקלינית רגילה"  2/m\ , וחבורת סימטריות מרחבית P21/c. הפרמטרים של תא היחידה הם: Å‏a=9.66‏, b=7.64Å‏, c=4.83Å, וגודל זווית β הוא 90.15°.
הדטוליט מופיע בטבע בדרך כלל כגרגירים של גבישים בלתי מפותחים בתוך מסת אם או כחומר הדומה לחרסינה שבורה, וגם במקבצים דמויי פקעת באורך של עד שנים עשר סנטימטרים. הגבישים פריזמתיים דקים באורך של עד שנים עשר סנטימטרים המסתיימים במבנה מורכב ומרובה פאות. הדטוליט נשבר באופן בלתי שווה עד דמוי קונכייה. הקשיות של המינרל בינונית, 5.5-5 בסולם מוס, והמשקל הסגולי הוא בממוצע 2.9.
אופטית המינרל הוא דו-צירי שלילי. מקדם השבירה של הדטוליט נע בין 1.626 ל-1.67. גבישי הדטוליט שקופים עד שקופים למחצה, וצבעם הוא בדרך כלל חום, אדמדם, צהוב, ירוק בהיר, לבן או חסר צבע. חלק מדגימות המינרל פלואורסצנטיות בגוון כחול בקרינת על סגול, בהקרנה באורכי גל קצרים בלבד.
המינרל נתגלה לראשונה ב-1806 ליד העיירה ארנדל (Arendal) במחוז מזרח אגדר בנורווגיה. מקור נוסף היה סלעי הדיאבז של עמק הנהר קונטיקט בארצות הברית. מקור שם המינרל מיוונית "דטישיי" שפירוש "לחלק" משום שהמקבצים הגרגריים התפוררו בקלות.
שימושים

השימוש העיקרי הוא כמינרל במכירה לאספנים. לעיתים רחוקות (כמו למשל מהמרבצים הצבעוניים שבמדינת מישיגן) נעשה בו שימוש באבן לקישוט וכאבן חן משנית.
מקור ותפוצה

הדטוליט מצוי בדרך כלל כמינרל משני בסלעי יסוד מאפיים כשלעיתים קרובות הוא ממלא יחד עם קלציט וזאוליטים וֶסִיקוּלוֹת (חללים קטנים) בסלעי בזלת, כמו כן בגאודות בטוף, סלעי סקארן שמקורם באבן גיר שעברה התמרה, בספרנטיניטים, ובשיסטים.
הדטוליט הוא מינרל נפוץ. מקומות בהם ניתן למצוא דטוליט כוללים את העיירה ארנדל (Arendal) במחוז מזרח אגדר (המקום בו נתגלה המינרל לראשונה), וצפונית לפיורד הארדנגפיורד שבנורווגיה; במרבצי הנחושת של אזור ימת סופיריור במדינת מישיגן, שבהם הדטוליט מופיע כגרגירים דקים כשעליו פסי צבע הנובעים מהכללת נחושת או מינרלים נלווים בשלבים המאוחרים של השקעה הידרותרמית, וכן באתר המינרלים של פרנקלין בניו ג'רזי, ובמחצבת רונקארי (Roncari) באיסט גראנבי (East Granby), מחוז הארטפורד (Hartford) בקונטיקט שבארצות הברית; בהר סנט-אילר שבפרובינציית קוויבק שבקנדה; בהרי הרץ בגרמניה; ממכרה הנחושת איוואטו במחוז מיאזקי ביפן; ומצ'רקס (Charcas) במדינת סן לואיס פוטוסי (San Luis Potosí) במקסיקו, שם נתגלו גבישים גדולים במיוחד.
לקריאה נוספת

Deer, W.A., R.A. Howie, and J. Zussman. (1966). An introduction to the rock forming minerals. Longsman, Green and Co., Ltd., London, 528 pages.
הערות שוליים

↑  לרשימה המלאה ניתן להיעזר בקישור לאתר Mindat.
דנמרק-נורווגיה

דנמרק-נורווגיה (בדנית ונורווגית: Danmark-Norge) הוא שמה ההיסטוריוגרפי של ישות פוליטית, תוצאת איחוד מדיני אמיתי, שכללה את שטחיהן של ממלכות דנמרק ונורווגיה, כולל שטחי איסלנד, גרינלנד ואיי פארו. לאחר התפרקותו של איחוד קאלמאר ב-1524, נכנסו שתי הממלכות לאוניה פרסונלית ב-1536, שנמשכה עד ל-1814.
מקור השם

השם דנמרק - נורווגיה הוא שם שמתאר את שתי הממלכות לאחר מיזוגן לממלכה אחת ב־1536. לעיתים קרובות משתמשים בשם "ממלכת דנמרק" הכולל את נורווגיה בתקופה שבין השנים 1536 עד 1814 ואת "החלק המלכותי" של אולדנבורג (לא כולל את הדוכסויות שלזוויג והולשטיין).
היסטוריה

לאחר פרישתה הרשמית של שוודיה מאיחוד קאלמאר ב-1521, נערכו בדנמרק ובנורווגיה מלחמות אזרחים ורפורמציות פרוטסטנטיות. לאחר שהרוחות נרגעו, הפרלמנט הדני נחלש מאוד, ולבסוף פורק ב-1660, כשדנמרק-נורווגיה הפכה למונרכיה אבסולוטית. השינויים אושרו בהסכם Lex Regia שנחתם ב-14 בנובמבר 1665, וגרם לכל הכוח להתרכז בידיו של המלך. הפרלמנט הנורווגי התכנס בפעם האחרונה ב-1537. נורווגיה שמרה על חוקים עצמאיים ועל מספר מוסדות, והיו לה מטבע וצבא נפרדים מאלו של דנמרק.
במהלך המלחמות הנפוליאוניות ומלחמת גונבואט הובסה דנמרק-נורווגיה בידי שוודיה, ונאלצה למסור לידיה את שטחה היבשתי של נורווגיה בהסכם קיל, אך מושבותיה של נורווגיה נותרו בידי דנמרק.
גאוגרפיה

הממלכה הייתה מדינה טרנס-יבשתית מכיוון שהשתרעה על צפון אמריקה (גרינלנד), על אירופה (דנמרק) ועל חצי האי הסקנדינבי (נורווגיה, איי פארו ואיסלנד).
שטחה של הממלכה היה גדול והיא הייתה בין הממלכות הגדולות ביותר בעולם באותה תקופה עם שטח של כ-2.7 מיליון קמ"ר.
דרור רשף

| --- | --- |

 לידה:  1971 (בן 53 בערך) רמת השרון, ישראל 
 מדינה:  ישראל 
 פרופיל ב-IMDb
 
דרור רשף (נולד ב-1971) הוא במאי, תסריטאי ועורך קולנוע וטלוויזיה ישראלי.
קורות חייו

נולד ברמת השרון וגדל ברעננה מגיל חמש. דרור רשף הוא בוגר בית הספר סם שפיגל לקולנוע ולטלוויזיה (1999-1994).
סרט הגמר שלו – רוזורה (1999, 18 דקות, פילם 16 מ"מ), מלודרמה מופשטת בכיכובו של אלכס אנסקי. מספר על בחורה שמגלה יום אחד כי האדם שאיתו היא חולקת את חיה הוא אביה, פסיכיאטר שמחק את זכרונה על מנת למלא את החלל שנותר לאחר מות אשתו הסרט מושפע בשפתו הקולנועית מדייוויד לינץ'.
בתום לימודיו הכיר דרך חבר את חורחה אינס, מבמאי התיאטרון ומדריכי השחקנים המשפיעים בספרד ובארגנטינה. במשך שנתיים שהה דרור רשף במחיצתו של אינס במדריד, ספרד ושימש כעוזרו האישי (2002-2000).
אחר-כך עבד במשך ארבע שנים כעורך בכיר בחברת החדשות של ערוץ 10. שם החל עבודה משותפת עם שלומי אלדר, עיתונאי ופרשן לענייני ערבים, על כתבות יומיות ומגזיניות. ב-2009 שימש דרור כעורכו של "חיים יקרים", סרטו התיעודי של אלדר, אודות אישה פלסטינית מעזה שבנה מאושפז בבית חולים בישראל לצורך השתלת מח עצם. הסרט זכה בפרס הסרט התיעודי הטוב ביותר לשנת 2010 מטעם האקדמיה הישראלית לקולנוע וטלוויזיה, ועוטר בשבחים מעיתונים רבים כדוגמת הניו יורק טיימס, הוול סטריט ז'ורנל, סקרין אינטרנשיונל וההוליווד רפורטר. הוא נכנס לרשימת 15 סרטי התעודה המועמדים לפרס האוסקר האמריקאי, נקנה ושודר ברשת HBO העולמית.
ב-2011 חזר דרור לערוץ 10 ושימש כעורך בכיר במגזין שישי (בעריכתם של רותי יובל וניר בכר) עד לסגירת התוכנית ב-2012.
בשנים 2010-2009 כתב רשף את התסריט, ביים והפיק עצמאית את סרט הקולנוע "מי אתה בשבילי", שהשתתף בפסטיבלי קולנוע רבים ברחבי תבל והוקרן בסינמטקים ברחבי ישראל.
כעת עובד על "נדר", סרטו השני באורך מלא לקולנוע.
דרור רשף נשוי לבמאית סרטי התעודה יעל חרסונסקי.
דיי גרין

דייוויד "דיי" גרין (באנגלית: David "Dai" Greene; נולד ב-11 באפריל 1986) הוא אתלט בריטי, הוא אלוף העולם (טגו 2011) ואלוף אירופה (ברצלונה 2010) בריצת 400 מטר משוכות.
ביוגרפיה

גרין נולד בכפר קטן פלינפואל שליד לנלי שבדרום מערב ויילס. בילדותו שיחק כדורגל אך פרש בגיל 16 והמשיך להתאמן באתלטיקה. בגיל 17, אובחן כחולה אפילפסיה. לאחר מכן עבר לקארדיף על מנת להתאמן בהדרכתו של בנק בלומקוויסט. לאחר שמאמנו חזר למולדתו שוודיה עקב סיבות אישיות, משנת 2009 החל להתאמן בהדרכתו של מלקולם ארנולד באוניברסיטת באת'.
באליפות אירופה באתלטיקה לנוער שנערכה בקובנה, ליטא בשנת 2005 זכה גרין במדליית כסף בריצת 400 מטר משוכות בתוצאה של 51.14 שניות.
באליפות אירופה באתלטיקה שנערכה בגטבורג, שוודיה בשנת 2006 סיים גרין במקום 11 בריצת 400 מטר משוכות בתוצאה של 50.66 שניות.
באליפות אירופה באתלטיקה עד גיל 23, שנערכה בדברצן, הונגריה ביולי 2007 זכה גרין מדליית זהב בריצת 400 מטר משוכות בתוצאה של 49.58 שניות.
באליפות העולם באתלטיקה שנערכה בברלין, גרמניה בשנת 2009 זכה גרין במדליית כסף בריצת שליחים 4x400 מטר לאחר שהשתתף בשלב המוקדמות. נוסף לכך, הוא סיים במקום שביעי בריצת 400 מטר משוכות בתוצאה של 48.68 שניות. בשלב חצי הגמר הוא קבע שיא אישי חדש של 48.27 שניות ועלה מהמקום השלישי.
ביוגרפיה > אלוף אירופה

באליפות אירופה באתלטיקה שנערכה בברצלונה, ספרד בשנת 2010 זכה גרין במדליית זהב בריצת 400 מטר משוכות בתוצאה של 48.12 שניות, לפני בן ארצו רייס ויליאמס (48.96 שניות) וסטניסלב מלינקוב מאוקראינה (49.09 שניות). חודש ושבוע לאחר מכן, במשחקי חבר העמים שנערכו בדלהי, הודו בתחילת אוקטובר אותה שנה הוא זכה במדליית זהב בתוצאה של 48.52 שניות, לפני לואיס ג'ייקוב ואן זיל מדרום אפריקה (48.63 שניות) ורייס ויליאמס (49.19 שניות).
ביוגרפיה > אלוף העולם

באליפות העולם באתלטיקה שנערכה בטגו, קוריאה הדרומית בשנת 2011 זכה גרין במדליית זהב בריצת 400 מטר משוכות בתוצאה של 48.26 שניות, לפני חאווייר קולסון מפוארטו ריקו (48.44 שניות) ולואיס ג'ייקוב ואן זיל (48.80 שניות).
במסגרת ליגת היהלום בתחרות שנערכה בפריז, צרפת ב-6 ביולי 2012 וכהכנה לאולימפיאדת לונדון (2012) סיים גרין שני בריצת 400 מטר משוכות בשיא אישי חדש של 47.84 שניות, אחרי חאווייר קולסון שקבע את תוצאת השנה בעולם 47.78 שניות.
גרין ניבחר לשמש כקפטן נבחרת האתלטיקה של בריטניה במשחקים האולימפיים.
שיאים אישיים

אצטדיון:
ריצת 400 מטר: 45.82 שניות (2011)
ריצת 400 מטר משוכות: 47.84 שניות (2012)
אולם סגור:
ריצת 400 מטר: 47.35 שניות (2007)
דלקת מפרקים אידיופטית נעורים

| --- | --- |

 תחום:  ראומטולוגיה 
 טיפול:  tolmetin  איבופרופן  oxaprozin  etanercept  aurothioglucose  נפרוקסן  מתוטרקסט  דיקלופנק  sulfasalazine 
 קישורים ומאגרי מידע
 eMedicine:  1007276 
 סיווגים
 ICD-11:  FA24 
 
דלקת מפרקים אידיופטית נעורים (באנגלית: Juvenile idiopathic arthritis) בקיצור JIA היא שם כולל לקבוצה הטרוגנית של מחלות שהמשותף להן הוא התבטאות בדלקת מפרקים כרונית בגיל הילדות. קבוצה זו מהווה את המחלה הראומטית השכיחה בגיל הילדות, עם תפוצה של 4–14 מקרים ל-100,000 ילדים לשנה.
היא מחלה אוטואימונית עם דלקת מפרקים כרונית, אידיופתית, כלומר מחלה שאין לה סיבה ידועה או מנגנון ברור, בקרב ילדים ומבוגרים צעירים. למחלה יש בדרך כלל מהלך כרוני ומתחלף, עם תקופות ללא סימפטומים ואחריהן התלקחויות חדשות. אף על פי שבעבר היא נקראה Juvenile Rheumatoid Arthritis (JRA), המחלה שונה מאוד מדלקת מפרקים שגרונית של מבוגרים והיא נחשבת לישות נפרדת. בטיפול במחלה משתמשים בסטרואידים, בתרופות נוגדי דלקת שאינם סטרואידים (NSAIDs), וכן נעשה שימוש בתרופות אנטי-ראומטיות (DMARDs) ובטיפול ביולוגי ממוקד, בעיקר מעכבי TNFα -
(Tumor necrosis factor).
תסמיני דלקת המפרקים

ניתן לזהות דלקת מפרקים על סמך נפיחות והגבלת תנועה של המפרק הפגוע. המחלה עלולה לגרום גם לכאבים, אך חשוב לדעת שבמקרים רבים דלקת מפרקים בילדות אינה גורמת לילדים להתלונן. ניתן להצביע על דלקת על ידי חום המפרק והצבע האדום של העור מעל המפרק.
הסיבה ל-JIA

הסיבה המדויקת ל-JIA עדיין לא ידועה. ישנם גורמים גנטיים, שנוכחותם הופכת את האדם לרגיש למחלה זו. מחלות אוטואימוניות יכולות להראות הצטברות במשפחות מסוימות. עם זאת, יש לומר כי המחלה אינה תורשתית. אצל אנשים רגישים גנטית, המחלה מתפתחת במקרה של שילוב השפעות סביבתיות רבות (כתוצאה מהשפעה משולבת של גנים וסביבה). השפעות סביבתיות אלו לרוב אינן ניתנות לזיהוי במקרה של חולים בודדים. המדע עדיין לא יודע את הגורם המדויק למחלה.
הסכנות וההשלכות של JIA

אם לא מטפלים בדלקת מפרקים כרונית, הדלקת עלולה לפגוע באופן קבוע במפרקים. המטופל מנסה להפחית את תלונותיו על ידי אימוץ תנוחה משככת כאבים (חיפוש אחר התנוחה הפחות כואבת), אשר בטווח הארוך גורמת לפגיעה בשרירים סביב המפרק. כתוצאה מפגיעה במפרק ובשרירים תפקוד המפרק פוחת, ותנועת הילד נפגעת.
תת-סוגים של JIA > Oligoarticular arthritis

פחות מ-5 מפרקים מושפעים מהמחלה.
תת-סוגים של JIA > Polyarticular arthritis

המחלה פוגעת ב-5 מפרקים או יותר.
תת-סוגים של JIA > JIA מערכתית

בנוסף לדלקת מפרקים, ניתן להבחין גם, במה שנקרא, תסמינים מערכתיים, כלומר: חום, פריחה בעור בצבע סלמון (כתום-אדום), דלקת של בלוטות הלימפה, נפיחות של הכבד והטחול, דלקת של הממברנות הסרוזיות (דלקת של הצדר, הצפק, קרום הלב).
תת-סוגים של JIA > דלקת מפרקים הקשורה לפסוריאזיס

דלקת מפרקים קשורה לפסוריאזיס.
תת-סוגים של JIA > דלקת מפרקים הקשורה לאנתזיטיס

בנוסף לדלקת מפרקים, מתפתחת דלקת של הגידים בנקודה שבה השרירים מתחברים לעצמות.
כללית, אנתזיטיס מופיעה בעת דלקת באנטזיס וסביב לו. כשדלקת מפרקים כמו דלקת מפרקים פסוריאטית מתפרצת באזור, דלקת האנתזיטיס גורמת לכאבי שרירי-שלד או מגבילה את יכולת התנועה של האזורים הנגועים. אנתזיטיס משפיעה בעיקר על האזורים העיקריים – המקומות שבהם מצוים גידים.
ערכים קשורים

כמה אנשים מפורסמים עם מצב מחלה זו הם:
אנטוני גאודי, אדריכל
קלארק מידלטון, שחקן
קלייר קוטרל, זמרת-יוצרת
רוזמרי סאטקליף, סופרת
הערות שוליים

↑  Borchers AT, Selmi C, Cheema G, Keen CL, Shoenfeld Y, Gershwin ME. (2006). "Juvenile idiopathic arthritis". Autoimmun Rev. (באנגלית). 5 (4): 279-98. doi:10.1016/j.autrev.2005.09.011. PMID 16697970.{{cite journal}}:  תחזוקה - ציטוט: multiple names: authors list (link)
↑  Espinosa M, Gottlieb BS. (2012). "Juvenile idiopathic arthritis". Pediatr Rev. (באנגלית). 33 (7): 303-13. doi:10.1542/pir.33-7-303. PMID 22753788.
↑  Gartlehner G, Hansen RA, Jonas BL, Thieda P, Lohr KN. (2008). "Biologics for the treatment of juvenile idiopathic arthritis: a systematic review and critical analysis of the evidence". Clin Rheumatol. (באנגלית). 27 (1): 67-76. doi:10.1007/s10067-007-0654-6. PMID 17570009.{{cite journal}}:  תחזוקה - ציטוט: multiple names: authors list (link)
↑  Stoll ML, Cron RQ. (2014). "Treatment of juvenile idiopathic arthritis: a revolution in care". Pediatr Rheumatol Online J. (באנגלית). 12: 13. doi:10.1186/1546-0096-12-13. PMID 24782683.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
| --- | --- |
בקרת זהויות :  LNB: 000215923  NKC: ph844337
דייוויד גריפין (שחקן)

| --- | --- |
אין תמונה חופשית
 לידה:  19 ביולי 1943 (בן 81) ריצ'מונד, הממלכה המאוחדת 
 מדינה:  הממלכה המאוחדת 
 פרופיל ב-IMDb
 
דייוויד גריפין (באנגלית: David Griffin; נולד ב-19 ביולי 1943) הוא שחקן אנגלי.
ביוגרפיה

גריפין נולד בריצ'מונד שבמחוז סארי. הוא ידוע בעיקר מהופעותיו בתפקיד קלייב דמפסטר DFC בסדרה "היי-די היי" בשנים 1984 עד 1988, ובתפקיד אמט הוקסוורת' בסדרה "מה יגידו השכנים?" בשנים 1991 עד 1995.
עוד בטלוויזיה הופיע גריפין בתפקידי אורח בפרק "The Sea Devils" בסדרה "דוקטור הו", ובסדרות "אלו אלו", "Dixon of Dock Green", "אמרדייל פארם", ובשני פרקים של הסדרה "Ripping Yarns". ב-1995 אחרי סיום ההופעות בסדרה "מה יגידו השכנים?", יצא גריפין לסיבוב הופעות בינלאומי עם סו פולרד, בהצגה "The Good Sex Guide". גריפין כיכב במספר מופעי פנטומיים (pantomime) כגון "ג'ק ושיח האפונים".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1960 |  | A French Mistress | סלייטר |  |
| 1960 |  | ITV Television Playhouse |  | בפרק "The Essay Prize" |
| 1961 |  | The Fifth Form at St. Dominic's | ריקטס | סדרת טלוויזיה |
| 1962 |  | Outbreak of Murder | דייוויד אשטון | סדרת טלוויזיה |
| 1966 |  | Quick Before They Catch Us | מארק דניסון | סדרת טלוויזיה |
| 1966 |  | Mogul | גרג הארלי | בפרק "There's Nothing Like the Great Outdoors" |
| 1966 |  | The Newcomers | רודי ווהן | סדרת טלוויזיה (2 פרקים) |
| 1968 |  | The Blood Beast Terror | ויליאם |  |
| 1968 | והיה אם... | If.... | וילנס |  |
| 1969 |  | The Borderers | סיימון ליסל | בפרק "Truce" |
| 1969 |  | Softly Softly | פולן | בפרק "Recovery" |
| 1969 | הקרב על בריטניה | Battle of Britain | סמל כריס |  |
| 1970 |  | Z Cars | פירסון | סדרת טלוויזיה (2 פרקים) |
| 1970 |  | The Walking Stick | בנג'י |  |
| 1970 |  | Trog | מלקולם טראוורס |  |
| 1967–1970 |  | BBC Play of the Month | לוטננט היגינס / מיגל / בנווליו | סדרת טלוויזיה (3 פרקים) |
| 1970 |  | The Befrienders | ג'ק | סרט טלוויזיה |
| 1971 |  | The Doctors | ברט | סדרת טלוויזיה (2 פרקים) |
| 1971 | פול טמפל | Paul Temple | מנהל | בפרק "Catch Your Death" |
| 1971 |  | Out of the Unknown | המילטון וייט | בפרק "The Sons and Daughters of Tomorrow" |
| 1972 | דוקטור הו | Doctor Who | לוטננט קומנדר מיטשל | בתת-סדרה "The Sea Devils" |
| 1973 |  | The Song of Songs | רוברט הורווארט | סדרת טלוויזיה (3 פרקים) |
| 1973 |  | Ryan | גורדון מוס | בפרק "Miss. Ogilvie Repents" |
| 1973 |  | Freewheelers | דיקסון | בפרק "Libra" |
| 1968, 1974 |  | Dixon of Dock Green | ריי גלן / דייוויד ניומן | סדרת טלוויזיה (2 פרקים) |
| 1974 |  | All I Want Is You... and You... and You... | פרדי מילבנק |  |
| 1975–1976 |  | Hogg's Back | דניס הודג' / אדם זר | סדרת טלוויזיה (2 פרקים) |
| 1977 | ניקולס ניקלבי | Nicholas Nickleby | פרנק צ'ריביל | מיני-סדרה |
| 1978 |  | Send in the Girls | מייקל מאוסון | בפרק "Chickabiddy" |
| 1978 |  | BBC2 Play of the Week | שניידר | בפרק "The Copyist" |
| 1978–1979 | אמרדייל | Emmerdale | סטיב אשקרופט | סדרת טלוויזיה (3 פרקים) |
| 1977, 1979 |  | Ripping Yarns | קפטן מרדית' / אטנבורו | סדרת טלוויזיה (2 פרקים) |
| 1979 |  | Shoestring | בריאן קלסון | בפרק "The Partnership" |
| 1980 |  | Breakaway | ארנולד לאנג | בפרק "The Local Affair: Part 6" |
| 1980 |  | Play for Today | קארל מורגן | בפרק "The Flipside of Dominick Hide" |
| 1982 |  | Kelly Monteith |  | סדרת טלוויזיה (פרק אחד) |
| 1983 |  | Privates on Parade | קצין חי"ר בג'ונגל |  |
| 1983 |  | Maybury | סאם | בפרק "Love's Labour" |
| 1984–1988 | היי-די-היי! | Hi-de-Hi! | קלייב דמפסטר | סדרת טלוויזיה |
| 1989 |  | A Fine Romance | נייט | בפרק הפיילוט |
| 1989 | אלו אלו | 'Allo 'Allo! | מפקד צוללת | בפרק "The Nouvion Oars" |
| 1989 |  | Till We Meet Again | קפטן דאגלס | מיני-סדרה |
| 1991–1995 | מה יגידו השכנים? | Keeping Up Appearances | אמט | סדרת טלוויזיה (37 פרקים) |
| 1995 |  | Killing Me Softly | שופט | סרט טלוויזיה |
| 2005 |  | Julian Fellowes Investigates | ג'ק סומס | בפרק "The Case of the Earl of Erroll" |
הערות שוליים

↑  "David Griffin". www.bbc.co.uk (באנגלית בריטית).
| --- | --- |
בקרת זהויות :  ISNI: 0000 0001 3348 6850  LCCN: no2014031938  VIAF: 308181150   WorldCat (עם VIAF): 308181150
האגודה לאזרח הוותיק בבת ים

| --- | --- |
סמל האגודה
 תחום:  הגיל השלישי
 מדינה:  ישראל ישראל
 משרד ראשי:  השומר 1, בת ים
 סניפים:  רחוב השלושה 36, בת ים
 מקום פעילות:  בת ים
 מנכ"ל:  ענת ביתן
 תקופת הפעילות:  1983–הווה (כ־41 שנים)
 https://www.vatikby.org
 
האגודה לאזרח הוותיק בבת ים היא עמותה ללא כוונת רווח הפועלת בעיר בת ים משנת 1983 למען אוכלוסיית הקשישים המקומית בעיר ואחראית על מתן שירותים מקצועיים וטיפוליים לאוכלוסייה המבוגרת של העיר בשותפות משרד הרווחה, אשל ג'וינט, ועידת התביעות, עיריית בת ים והמוסד לביטוח לאומי.
פעילות האגודה כוללת גיוס ואיסוף תרומות לאזרחים ותיקים ביניהם גם ניצולי שואה, כגון ציוד בסיסי לחורף, סלי מזון בחגים, סיוע סוציאלי ובירוקרטי ועוד. האגודה אחראית על הטיפול באזרחיה הוותיקים של העיר בת ים, שהיא בעלת האחוז הגבוה ביותר של אזרחים מהגיל השלישי.
מרכזי יום לאזרחים ותיקים

האגודה לאזרח הוותיק מפעילה שני מרכזי יום: האחד לכלל אזרחי העיר הוותיקים והשני לקשישים בעלי ירידה קוגניטיבית, בעלי גמלת סיעוד או זכאות רווחה. מרכז היום מציעים מסגרות מקצועיות, טיפוליות, חברתיות ותרבותיות, הפועלות על פי הוראות משרד הרווחה והביטוח הלאומי. המרכזים פועלים בבוקר ואחר הצהריים, והיו הראשונים בארץ להפעיל פיילוט של מרכז יום אחר הצהריים.
במרכזי היום ניתנים מגוון שירותים בטיפול אישי, כגון: ארוחות (בוקר, צהריים וערב), התעמלות בריאותית לגיל השלישי, חוגי אומנות ומלאכת יד, חוגי מחשב, משחקי חברה, שיעורי עברית ואקטואליה, טאי צ'י, חוגי מוזיקה וריקודים, מגוון הרצאות, מופעים, טיולים וסיורים ועוד. כמו כן, במרכזים ניתן טיפול אישי של עובדות סוציאליות ואחיות, שירותי כביסה, רחצה, מספרה, פדיקור רפואי ועוד.
מחלקת טיפולי בית וייעוץ למיצוי זכויות

המחלקה מוסמכת במתן שירותי סיעוד מטעם הביטוח הלאומי, בטיפול ביתי לאזרחים ותיקים זכאי חוק סיעוד, ברמות התלות השונות, באמצעות מטפלים ישראלים וזרים. כמו כן, המחלקה מספקת שירותי מטפלים ומטפלות לאוכלוסיות שונות: נתמכי רווחה בהשתתפות סמלית (פרויקט סמך), זכאי משרד הביטחון, ניצולי שואה, אנשים פרטיים ולקוחות קופות החולים השונות. השירותים כוללים עזרה אישית ביתית וחוץ ביתית, שירותי טרום סיעוד, הניתנים כעזרה זמנית לאזרחים ותיקים לתקופה קצובה בתהליך הגשת תביעת לסיעוד של הביטוח הלאומי וזאת בכפוף לחוות דעת עובד/ת סוציאלי/ת של המחלקה.
שירותי הייעוץ ניתנים לאזרחים הוותיקים ובני משפחותיהם בנושאים שונים: עובדים זרים, הגשת תביעות לביטוח הלאומי (תביעות ראשוניות, תביעות להחמרת מצב) ונושאים נוספים ומגוונים הקשורים לגיל השלישי. הייעוץ מסייע לפונים להגיע לכתובת הנכונה, בשירותים השונים המוצעים לגיל השלישי ככלל.
מחלקת קהילות תומכות

"קהילה תומכת" הוא פרויקט ארצי המספק שירותים לשיפור איכות חייו של האזרח הוותיק המתגורר בביתו ומאפשר לו להמשיך לשמור על עצמאות ופרטיות במסגרת הביתית. השירות ניתן באמצעות "אב קהילה" שמהווה איש קשר עיקרי וזמין לכל דבר ועניין - תיקונים קלים בבתי הקשישים, התקנת לחצני מצוקה, עזרה באספקת שירותי רפואה, ובכל נושא עימו מתמודד הגמלאי בביתו בכל שעות היממה.
במסגרת שירות "קהילות תומכות", זוכים הקשישים גם לפעילות חברתית, אירועים, טיולים, סיורים, הצגות, הרצאות ופעילויות מיוחדות המתקיימות בשני מועדונים בעיר: מועדון "הגבעות" בשכונת רמת יוסף ומועדון "התרבוטק" בסיפרייה העירונית בת ים הסמוכה לקניון. בקהילות התומכות חברים כ-800 בתי אב.
פרויקטים נוספים

פרויקט "אוזן קשבת" - פרויקט במסגרתו מתנדבים גמלאים מתקשרים לקשישים עריריים אחת לשבוע ועורכים איתם שיחה להפגת בדידותם. הגמלאים עוזרים לתווך בין האזרח הוותיק לגורמים טיפוליים בקהילה ונותנים תמיכה והקשבה.
מועדון "חשיבה בהנע/אה" - פרויקט שמטרתו שיפור מיומנויות החשיבה והזיכרון באמצעות תרגול מיומנויות באמצעות שיטת פוירשטיין.
ראו גם

עמותת כן לזקן
עמותת עמך
האגודה למען הקשיש עכו
גרוסולובה

| --- | --- |

הכנסייה האורתודוקסית יוחנן השליח בווליקה מיכאיליבקה
 מדינה:  אוקראינה אוקראינה
 מחוז:  מחוז אודסה אודסה
 ראיון (נפה):  רוזדילנה
 תאריך ייסוד:  1797
 שטח:  7.22 קמ"ר
 גובה:  47 מטרים
 אוכלוסייה:  ‏
  ‑ בעיירה:  5,753 (2011)
  ‑ צפיפות:  796.8 נפש לקמ"ר (2011)
 קואורדינטות:  47°4′42″N 29°51′12″E﻿ / ﻿47.07833°N 29.85333°E﻿ / 47.07833; 29.85333
 אזור זמן:  UTC+2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםגרוסולובה(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםגרוסולובה(למפת מחוז אודסה רגילה) אודסה איזמאיל צ'ורנומורסק אקרמן פודילסק יוז'ני קיליה ויניצה קירובוגרד מיקולאייב רומניה מולדובה הים השחורגרוסולובה(למפת מחוז אודסה מוגדלת) אודסה איזמאיל צ'ורנומורסק אקרמן פודילסק יוז'ני קיליה ויניצה קירובוגרד מיקולאייב רומניה מולדובה הים השחורגרוסולובה  he tabBackground:;tabBorder:#aaa;defaultTab:0;
גרוסולובה או גרוסולובו (באוקראינית: Гросулово, ברומנית: Grosulovo או Grosolova), כיום וליקה מיכאיליבקה, היא עיירה בנפת (ראיון) רוזדילנה שבמערב המחוז אודסה שבאוקראינה, בשטח שהיה פעם בדרום-מערב האימפריה הרוסית.
ביישוב נמצא מושב המנהל של הקומונה (הרומדה) וליקה מיכאיליבקה. בעבר היה בירת הראיון וליקה מיכאיליבקה. ב-2022 המספר המוערך של תושביו היה 5,303.
העיירה שוכנת על גדות הנחל קוצ'ורחאן.
בעבר הייתה בה אוכלוסייה יהודית ("שטעטל"). העיירה נודעה גם בשל הפוגרום ביהודים שאירע בה ב-1919, המונצח כיום בחצר בית הספר בורוכוב בשכונת בורוכוב שבגבעתיים, באנדרטה מעשה ידיה של בתיה לישנסקי.
בשנת 1946 בימי השלטון הסובייטי, הוחלף שם היישוב ל - Велика Михайлівка ‏(וליקה מיכאיליבקה').
היסטוריה > השם

שם הכפר - גרוסולובה - מקורו בשם בעל האחוזות גרוסול-טולסטוי (משמעות השם ברומנית, Grosul - ברומנית - "השמן").
היסטוריה > ימי האימפריה הרוסית

גרוסולובה או הרוסולובה הייתה מיזוג של כמה יישובים שהתקיים בשנת 1797. השניים הגדולים יותר היו הכפרים בוהוסלבקה ומיכאיליבסקה, הידוע גם בשם גרוסולובה. עקב המלחמה הרוסית-עות'מאנית מ-1792 והסכם השלום ביאשי בשנת 1792 האזור שבין הבוג הדרומי לדנייסטר שהיה חלק מהאימפריה העות'מאנית הועבר לשליטת האימפריה הרוסית. הכפר בוהוסלבקה הוקם בסוף המאה ה-18 וגורסולובה הוקם ב-1793. המושל הרוסי ביקטרינוסלב העניק לקצין ו. לנסקי אדמות על גדות הנחל קוצ'ורגן. כעבור זמן מה הוא מכר חלק מהאדמות ללוטננט קולונל א. דודוביץ'. מאוחר יותר האדמות נרכשו על ידי הלטננט ממוצא רומני י. גרוסול-טולסטוי שהקים את הכפר גרוסולובה שנשא את שמו. גרוסול-טולסטוי הפך לאחד מבעלי הקרקעות העשירים במערב אוקראינה.
האזור היה תחילה חלק מהאוייזד טירספול שההשתייך עד 1795 למלכות המשנה של יקטרינוסלב. אחר כך עד 1803 היה חלק מפלך נובורוסיה ובין 1920-1803 חלק מפלך חרסון.
ברפורמה האגררית משנת 1861 האיכרים זכו לחלקות אדמה לא משמעותיות. רוב האדמות נותרו בחזקת צאצאיו של גרוסול-טולסטוי.
במחצית השנייה של המאה ה-19 הכפר צמח. הגיעו יהודים שעסקו בעיקר במסחר. הם בנו בתים וחנויות במרכז הכפר. הם הקימו גם בית כנסת ובית ספר יהודי. בירידים של יום א היו באים איכרים רבים מהסביבה.
ב-1886 חיו ביישוב 351 אנשים. פעלו בו 17 חנויות ויריד דו-שבועי. וכן בית ספר.